# 10 dels Llebrers

10 dels Llebrers (10 Canum Venaticorum) és un estel a la constel·lació dels Llebrers, Canes Venatici. S'hi troba entre Cor Caroli (α Canum Venaticorum) i Asterion (β Canum Venaticorum), els dos estels més brillants de la constel·lació. De magnitud aparent +6,00, s'hi troba a 57 anys llum del sistema solar.
10 dels Llebrers és una nana groga de tipus espectral G0V amb una temperatura efectiva d'entre 5.830 i 5.840 K. Encara que en primera instància pot semblar gairebé idèntica al Sol o a Asterion —aquesta última en la mateixa constel·lació—, presenta una metal·licitat molt baixa, sent la seva abundància relativa de ferro igual al 30% de la solar. La mateixa tendència s'observa en altres elements com a cobalt, sodi, níquel, coure i manganès, sent l'abundància d'aquest últim metall [Mn/H] = -0,65. Hom pensa que és un antic estel del disc gruixut l'òrbita del qual al voltant del centre galàctic el porta a allunyar-se fins a 2.000 parsecs respecte al pla galàctic —servisca com a referència Asterion, la qual no s'allunya més de 90 parsecs del pla de la Via Làctia.
D'igual grandària que el Sol, 10 dels Llebrers gira sobre si mateixa amb una velocitat de rotació d'almenys 3 km/s. Llueix amb una lluminositat un 15% major que la lluminositat solar i té una massa estimada equivalent al 87% de la massa solar. La seva edat s'estima en 8.320 milions d'anys. Un excés en radiació infraroja emesa a 70 μm suggereix la presència d'un disc de pols al seu voltant.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 Parsecs: The Northern Sample. I» (en anglès). Astronomical Journal, 4, 10-2003, pàg. 2048–2059. DOI: 10.1086/378365.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Mark Booth «Interpreting the extended emission around three nearby debris disc host stars» (en anglès). Astronomy and Astrophysics, 10-2014, pàg. 114–114. DOI: 10.1051/0004-6361/201424517.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ «NLTT 31760 - High proper-motion Star» (en anglès). SIMBAD (Centre de Dades astronòmiques d'Estrasburg). [Consulta: 13 gener 2021].
* 1 2 Nordström, B.; Mayor, M.; Andersen, J.; Holmberg, J.; Pont, F.; Jørgensen, B. R.; Olsen, E. H.; Udry, S.; Mowlavi, N. «The Geneva-Copenhagen survey of the Solar neighbourhood. Ages, metallicities, and kinematic properties of ˜14 000 F and G dwarfs». Astronomy and Astrophysics, 418, 2004. pp. 989-1019.
* 1 2 3 Takeda, Yoichi «Fundamental Parameters and Elemental Abundances of 160 F-G-K Stars Based on OAO Spectrum Database». Publications of the Astronomical Society of Japan, 59, 2, 2007. pp. 335-356.
* 1 2 Soubiran, C.; Girard, P. «Abundance trends in kinematical groups of the Milky Way's disk». Astronomy and Astrophysics, 438, 1, 2005. pp. 139-151.
* ↑ Masana, E.; Jordi, C.; Ribas, I. «Effective temperature scale and bolometric corrections from 2MASS photometry». Astronomy and Astrophysics, 450, 2, 2006. pp. 735-746.
* ↑ D. E. Trilling, G. Bryden, C. A. Beichman, G. H. Rieke, K. Y. L. Su, J. A. Stansberry, M. Blaylock, K. R. Stapelfeldt, J. W. Beeman & E. E. Haller «Debris Disks around Sun-like Stars». The Astrophysical Journal, 674, 2, 2008. pp. 1086-1105.